OpenLLM-France/wikimedia huggingface dataset:
# 22è Festival Internacional de Cinema de Berlín

El 22è Festival Internacional de Cinema de Berlín va tenir lloc entre el 23 de juny i el 4 de juliol de 1972. L'Os d'Or fou atorgat a la pel·lícula italiana I racconti di Canterbury dirigida per Pier Paolo Pasolini.

## Jurat

Es va anunciar que el jurat del festival estaria format per les següents persones:
* Eleanor Perry (president)
* Fritz Drobilitsch-Walden
* Francis Cosne
* Rita Tushingham
* Tinto Brass
* Yukichi Shinada
* Juli Coll i Claramunt
* Hans Hellmut Kirst
* Herbert Oberscherningkat

## Pel·lícules en competició

Les següents pel·lícules van competir per l'Os d'Or:
| Títol original | Director(s) | País |
| Afternoon of a Champion | Frank Simon | Regne Unit |
| Den forsvundne fuldmægtig | Gert Fredholm | Dinamarca |
| Detenuto in attesa di giudizio | Nanni Loy | Itàlia |
| Die bitteren Tränen der Petra von Kant | Rainer Werner Fassbinder | RFA |
| Hammersmith Is Out | Peter Ustinov | Estats Units |
| I racconti di Canterbury | Pier Paolo Pasolini | Itàlia |
| João en het mes | George Sluizer | Brasil, Països Baixos |
| L'udienza | Marco Ferreri | Itàlia |
| La casa sin fronteras | Pedro Olea | Espanya |
| La Vieille Fille | Jean-Pierre Blanc | França |
| Le Bar de la Fourche | Alain Levent | França |
| Lo B'Yom V'Lo B'Layla | Steven Hilliard Stern | Estats Units, Israel |
| Lukket avdeling | Arnljot Berg | Noruega |
| Man sku være noget ved musikken | Henning Carlsen | Dinamarca |
| Olympia - Olympia | Jochen Bauer | RFA |
| Reshma Aur Shera | Sunil Dutt | Índia |
| Seokhwachon | Jin-woo Jeong | Corea del Sud |
| Smekmånad | Claes Lundberg | Suècia |
| The Hospital | Arthur Hiller | Estats Units |
| The Possession of Joel Delaney | Waris Hussein | Estats Units |
| Top of the Heap | Christopher St. John | Estats Units |
| Tragovi crne devojke | Zdravko Randić | Iugoslàvia |
| Yakusoku | Kōichi Saitō | Japó |

## Premis

El jurat va atorgar els següents premis:
* Os d'Or: I racconti di Canterbury de Pier Paolo Pasolini
* Os de Plata a la millor direcció: Jean-Pierre Blanc per La Vieille Fille
* Os de Plata a la millor actriu: Elizabeth Taylor per Hammersmith Is Out
* Os de Plata al millor actor: Alberto Sordi per Detenuto in attesa di giudizio
* Os de Plata per a un assoliment singular excepcional: Peter Ustinov per Hammersmith Is Out
* Gran Premi Especial del Jurat: The Hospital de Arthur Hiller

## Referències

* ↑ «22nd Berlin International Film Festival». berlinale.de. Arxivat de l'original el 1 d’octubre 2012. [Consulta: 14 març 2010].
* 1 2 «PRIZES & HONOURS 1972». berlinale.de. Arxivat de l'original el 27 abril 2014. [Consulta: 8 juny 2014].
* ↑ «JURIES 1972». berlinale.de. Arxivat de l'original el 29 setembre 2013. [Consulta: 8 juny 2014].

## Vegeu també

* Festival Internacional de Cinema de Sant Sebastià 1972
* 25è Festival Internacional de Cinema de Canes
* 33a Mostra Internacional de Cinema de Venècia

## Enllaços externs

* 22è Festival Internacional de Cinema de Berlín a filmaffinity
* 1972 22è Festival Internacional de Cinema de Berlín Arxivat 2012-10-01 a Wayback Machine. a berlinale.de
* 22è Festival Internacional de Cinema de Berlín a Internet Movie Database
# A Pobra de San Xiao

A Pobra de San Xiao és una parròquia i localitat gallega, capital del municipi de Láncara, a la província de Lugo.
El 2014 tenia 744 habitants segons l'IGE, agrupats en 2 entitats de població: Ariz i A Pobra de San Xiao.
Es troba a la carretera vella que uneix Lugo amb Monforte de Lemos (LU-546). També hi passa la línia de ferrocarril que uneix Lleó i la Corunya, amb una estació actualment sense serveis.

## Referències

* ↑ IGE
# 7è districte congressual de Massachusetts

El 7è districte congressual és un districte congressual que elegeix un representant per a la Cambra de Representants dels Estats Units per l'estat de Massachusetts. Segons l'Oficina del Cens, l'any 2011 el districte tenia 642791 habitants. Actualment, el districte està representat per la demòcrata Ayanna Pressley.

## Geografia

El 7è districte congressual està situat en les coordenades 42° 19′ 0″ N, 71° 0′ 34″ O﻿ / ﻿42.31667°N,71.00944°O﻿ / 42.31667; -71.00944 .

## Demografia

Segons l'Oficina del Cens dels Estats Units, en 2011 hi havia 642791 persones residint en el 7è districte congressual. Dels 642791 habitants, el districte estava compost per 524793 (el 81.6%) blancs; d'aquests, 508956 (el 79.2%) eren blancs no llatins o hispans. A més 36227 (el 5.6%) eren afroamericans o negres, 911 (el 0.1%) eren natius d'Alaska o amerindis, 57241 (el 8.9%) eren asiàtics, 192 (el 0%) eren natius de Hawaii o illencs del Pacífic, 21447 (el 3.3%) eren d'altres races i 17 817 (el 2.8%) pertanyien a dues o més races. Del total de la població 55419 (el 8.6%) eren hispans o llatins de qualsevol raça; 5162 (el 0.8%) eren d'ascendència mexicana, 10940 (l'1.7%) porto-riquenya i 1200 (el 0.2%) cubana. A més de l'anglès, 1992 (el 7.4%) persones majors de cinc anys parlaven espanyol perfectament.
El nombre total de llars en el districte era de 255182, i el 62.6% eren famílies en la qual el 28.3 tenien menors de 18 anys vivint amb ells. De totes les famílies vivint en el districte, només el 48.4% eren matrimonis. Del total de llars en el districte, el 4.7 eren parelles que no estaven casades, mentre que el 0.8% eren parelles del mateix sexe. La mitjana de persones per llar era de 2.44.
En 2011 els ingressos mitjans per llar en el districte congressual eren de 68979$, i els ingressos mitjans per família eren de 115327$. Les llars que no formaven una família tenien uns ingressos de 100513$. El salari mitjà a temps complet per als homes era de 61006$ i el de les dones era de 48229$. La renda per capita per al districte era de 38545$. Al voltant del 6.8% de la població estaven per sota del llindar de pobresa.

## Referències

* 1 2 3 «American FactFinder» (en anglès). Oficina del Cens dels Estats Units. Arxivat de l'original el 3 de desembre 2017. [Consulta: 15 febrer 2019].
* ↑ «Geographic Names Information System» (en anglès). Servei Geològic dels Estats Units. Arxivat de l'original el 15 de febrer 2019. [Consulta: 18 febrer 2019].

## Enllaços externs

* Districtes congressuals en l'Oficina del Cens dels Estats Units
# 911
## Esdeveniments

* Tractat de St.-Claire-sur-Epte entre Carles III de França i els normands.
* Sergi III deixa pas al papat d'Anastasi III.

## Necrològiques

* 26 d'abril - Guifré II Borrell (dit també Borrell I), comte de Barcelona, Girona i Osona (n. aprox. 874).
* 14 d'abril - Roma (Estats Pontificis)ː Sergi III papa.
* Lluís IV d'Alemanya, darrer rei carolingi de França oriental

## Referències

* ↑ «Guifré II de Barcelona | enciclopèdia.cat». [Consulta: 22 abril 2020].
* ↑ Mann, Horace K. The Lives of the Popes in the Early Middle Ages (en anglès). vol. IVː The Popes in the Days of Feudal Anarchy, 891–999, 1910 (reeditat el 2017), p. 141-142. ISBN 978-1330727935.
# Xanthocrambus

Xanthocrambus és un gènere d'arnes de la família Crambidae descrit per Stanisław Błeszyński el 1957.

## Taxonomia

* Xanthocrambus argentarius (Staudinger, 1867)
* Xanthocrambus caducellus (Müller-Rutz, 1908)
* Xanthocrambus delicatellus (Zeller, 1863)
* Xanthocrambus lucellus (Herrich-Schäffer, 1848)
* Xanthocrambus saxonellus (Zincken, 1821)
* Xanthocrambus watsoni Bleszynski, 1960

## Referències

* ↑ «GlobIZ search». Global Information System on Pyraloidea. [Consulta: 2 febrer 2019].

## Enllaços externs

* Xanthocrambus Bleszynski, 1957. Butterflies and Moths of the World. Natural History Museum, Londres.
# Àgies

* Per a altres significats, vegeu «Àgies (desambiguació)».
Àgies o Àgias (en grec antic Ἀγίας) va ser un endeví grec, fill d'Agèloc i net de Tisamen, que pertanya a la branca espartana dels Iàmides (descendents d'Íam). Va ser Àgias qui va animar de manera decisiva al rei d'Esparta Lisandre a atacar la flota atenenca a Egospotamos, afirmant que el rei obtindria la victòria sobre la flota i l'enfonsaria, excepte deu naus que es refugiarien a Xipre, cosa que va succeir.
En agraïment per aquest servei els espartans van aixecar a l'àgora de la ciutat una estàtua de bronze en honor seu, que encara existia el segle II dC. al costat de l'altar d'August. També va tenir una altra estàtua a Delfos, vora la de Lisandre.

## Referències

* ↑ Montero, Santiago. Diccionario de adivinos, magos y astrólogos de la Antigüedad. Valladolid: Trotta, 1997, p. 48. ISBN 8481641618.
# Ana Carolina

«Ana Carolina» té aquests significats:
* Ana Carolina (cineasta)
* Ana Carolina (cantant), de nom complet Ana Carolina Sousa, és una cantant, compositora i músic del Brasil.
* Ana Carolina (comediant)
# Cornèlia Pompeia

Cornèlia Pompeia Magna (nascuda entre el 47/35 aEC, any de mort desconegut) va ser la filla més jove de Pompeia Magna i el cònsol sufecte Luci Corneli Cinna. Els avis materns de Cornèlia son triumvir Pompeu i la seva tercera esposa Múcia Tèrcia, mentre que el seu avi patern era un ancià Luci Corneli Cinna. El seu germà de pura sang va ser Gneu Corneli Cinna Magne; un mig germà del primer matrimoni de la seva mare amb el senador Faust Corneli Sul·la. La seva mare va morir abans del 35 aEC i ella va ser criada pel seu pare.
Abans del 16, Cornèlia es va casar amb Luci Escriboni Libó que seria cònsol el 16, i a aquest li agradava el fet que ella provingués d'una família senatorial.

## Referències

* Dictionary of Greek and Roman Biography and Mythology de William Smith (anglès)
# Hochstetten-Dhaun

Hochstetten-Dhaun és un municipi al districte de Bad Kreuznach, a Renània-Palatinat, Alemanya. Es troba a la vall del riu Nahe, entre el Hunsrück al nord i el Palatinat al sud. Tant per superfície com per població, Hochstetten-Dhaun és el segon municipi més gran de la zona.

## Llocs d'interès

* Església evangèlica a Kirchstraße 3 - edifici de gres de 1866/1867.
* Portal renaixentista amb claraboia a la Hauptstraße 39, dels volts de 1600
* Portal renaixentista del 1567 a Hauptstraße 41.
* Església evangèlica a Brunnengasse - edifici de gres, 1864
* Església evangèlica a Kirner Straße 12 - antiga casa cervesera, essencialment barroca, del segle xviii, que es va reformar al classicisme a principis del segle xix
* Castell (zona monumental) - esmentat el 1215 com a castell, ampliat el 1729 per convertir-lo en un castell residencial, enderrocat el 1804 i anys següents, conversió de la part exterior en un jardí anglès ; complex interior de la sala amb ruïna de la capella de Sant Jordi (Georgskapelle de 1608), porta d'entrada superior (1526), ala nord (1729, ampliada el 1971–1977); gran saló reconstruït i modificat; dues torretes; a la paret de la sala un lleó heràldic, del segle xviii.

## Referències

* ↑ Statistisches Landesamt Rheinland-Pfalz – Regionaldaten
* ↑ Size
# Abd al-Kadir al-Addaui

Abd-al-Qàdir ibn Abd-al-Hamid al-Addawí, de la casa de Zayd ibn al-Khattab al Addawí, originari d'Haran, fou ostikan d'Armènia per tres mesos vers el 778. Va portar un grup important d'àrabs des del Diyar Mudar (Osroene) per ajudar a poblar Armènia amb àrabs musulmans.
El seu govern fou curt, segons al-Yaqubí només va durar uns quatre mesos. El va succeir Sulayman ibn Yazid.

## Referències

* Al-Baladhuri, Ahmad ibn Jabir. The Origins of the Islamic State, Part I. Nova York: Universitat de Colúmbia, 1916.
* Al-Tabari, Abu Ja'far Muhammad ibn Jarir. The History of al-Ṭabarī, Volume XXXIV: Incipient Decline.. Albany, NY: State University of New York Press, 1989. ISBN 0-88706-874-X.
* Ter-Ghevondyan, Aram. The Arab emirates in Bagratid Armenia. Lisboa: Fundació Calouste Gulbenkian, 1976.
* Al-Ya'qubi, Ahmad ibn Abu Ya'qub. Historiae, Vol. 2. Leiden: E. J. Brill, 1883.
# Cornèlia Sisenna

Cornèlia Sisenna (en llatí: Cornelia Sisenna) va ser una romana que va viure entre el segle i aC i el segle i. Formava part de la gens Cornèlia i era de la branca dels Sisenna.
Cornèlia Sisenna va ser la mare de Tit Estatili Taure, Sisenna Estatili Taure i Estatília, esposa de Luci Calpurni Pisó l'Àugur. El seu espòs, en canvi, no és clar: segons uns, estava casada amb Tit Estatili Taure, cònsol l'any 26 aC; segons altres, era la dona del seu fill, dit també Tit Estatili Taure, triumvir monetal l'any 8, altrament considerat un tercer germà dels dos fills de Cornèlia Sisenna.

## Referències

* ↑ Stern, Gaius «T. Statilius Taurus, Augustus' Left-hand Man». Classical Association of the Middle West and South, 2008.
* ↑ Syme, Ronald. Augustan Aristocracy. Oxford University Press, 1989, p. 376-377. ISBN 9780198147312.
* ↑ Nagl, Alfred. «Statilius 35». A: Realencyclopädie der classischen Altertumswissenschaft. Vol. III A,2, 1929.
# Hugo Cores Pérez

Hugo Cores Pérez (Villa Crespo, 7 de novembre de 1937 – Montevideo, 7 de desembre de 2006) va ser un activista polític uruguaià d'origen argentí.
Nascut a Villa Crespo, Argentina, Cores va ser un objectiu de la coneguda com «Operació Còndor», un moviment d'intel·ligència sud-americana dels anys 1970 a càrrec d'alguns governs dictatorials. No obstant això, a diferència del que va passar amb la seva companya Elena Quinteros, capturada i assassinada, Cores va aconseguir evitar l'execució. L'Operació Còndor també va ser responsable d'un altre incident que va involucrar víctimes de la dictadura, com és el cas del «Segrest dels uruguaians» el 1978 a Rio Grande do Sul. Cores va escriure una sèrie d'assajos polítics que parlen de la seva experiència. Així mateix, Cores va ser l'últim membre fundacional del Partit per la Victòria del Poble amb vida fins a la seva mort el 2006.

## Referències

* ↑ «Hugo, pasión y razón del socialismo libertario» (en castellà). La República [Montevideo], 7 desembre 2006 (2006-12-07) [Consulta: 13 novembre 2011].

## Bibliografia

* Raúl Olivera, Sara Méndez. Hugo Cores: la memoria combatiente. Edicions Trilce, 2007
* Ivonne Trías. Hugo Cores: Pasión y rebeldía en la izquierda uruguaya. Edicions Trilce, 2008

## Enllaços externs

* Pàgina web oficial del Partit per la Victòria del Poble (castellà)
# Cotxinilla acanalada

La cotxinilla acanalada (Icerya purchasi) és una cotxinilla que s'alimenta de la saba de diverses plantes llenyoses, especialment dels cítrics i dels ornamentals Pittosporum. Es va identificar primer a Nova Zelanda l'any 1878 on era una plaga de la mimosa espinosa. Actualment es troba arreu del món on es cultivin els cítrics.

## Cicle biològic

Infesta brots i branques. L'insecte madur és hermafrodita i rarament es veuen individus que siguin mascles. Fa uns 5 mm de llarg. La seva forma és oval amb l'escut de color marró vermellenc i envoltat de llargs pèls negres. Quan l'insecte madura roman pràcticament estacionari, dins del seu cos hostatja centenars d'ous vermells. Les nimfes que surten de l'ou es dispersen i són les que fan els danys més importants en alimentar-se de les venes de les fulles i dels brots petits. Muden diverses vegades. El seu cicle és altament dependent de la temperatura i viuen durant més temps si les temperatures són relativament baixes.
A més dels danys directes, secreten mel de melada que atrau algunes espècies de formigues i a causa de la qual apareix la negreta cobrint les fulles.

## Control biològic

És tracta d'un insecte important, per ser un dels primers èxits en l'aplicació de control biològic. Es va utilitzar el coleòpter, parent de la marieta (Rodolia cardinalis) el 1888-1889 per part de l'entomòleg Charles Valentine Riley i es va aconseguir reduir el grau d'infecció de la plaga i salvar la indústria californiana dels cítrics.
Més tard es va introduir el dípter Cryptochaetum iceryae com a controlador addicional. Només es recomana usar insecticides si el control biològic no està disponible.

## Referències

* Hamon AB, Fasulo TR.. «Cottony cushion scale, Icerya purchasi Maskell». Featured Creatures. University of Florida, 2005. [Consulta: 16 juliol 2008].
* «ARS Timeline: History of Research at the U.S. Department of Agriculture and Agricultural Research Service». USDA Agricultural Research Service, 07-07-2008. [Consulta: 16 juliol 2008]. (originally published as 20th Century Insect Control in the July 1992 issue of Agricultural Research magazine)
* Baker, James R. «Cottony Cushion Scale». Ornamentals and Turf: Department of Entomology Insect Note. North Carolina State University: North Carolina Cooperative Extension, juliol 1994. Arxivat de l'original el 2008-05-15. [Consulta: 16 juliol 2008].
* T. R. Fasulo and R. F. Brooks. «Scale Pests of Florida Citrus». Entomology and Nematology Department, Florida Cooperative Extension Service, Institute of Food and Agricultural Sciences, University of Florida, octubre 1993, revised June 2004. Arxivat de l'original el 2000-05-12. [Consulta: 16 juliol 2008].
* Grafton-Cardwell, E. E. «Cottony Cushion Scale». How to Manage Pests: Pests in Gardens and Landscapes. University of California Statewide Integrated Pest Management Program, desembre 2003. [Consulta: 16 juliol 2008].

## Enllaços externs

* PDF
# Crenichthys baileyi baileyi

Crenichthys baileyi baileyi és una subespècie de peix pertanyent a la família dels goodèids. Pot arribar a fer 5 cm de llargària màxima (normalment, en fa 3,8). És un peix d'aigua dolça, bentopelàgic, no migratori i de clima subtropical (26 °C-30 °C; 41°N-37°N). Es troba a Nord-amèrica: conca del riu White (Nevada, els Estats Units). És inofensiu per als humans.

## Referències

* ↑ Hubbs C. L., 1932. Studies of the fishes of the order Cyprinodontes. XII. A new genus related to Empetrichthys. Occas. Pap. Mus. Zool. Univ. Mich. Núm. 252. 1-5.
* ↑ uBio (anglès)
* ↑ Catalogue of Life (anglès)
* ↑ The Taxonomicon (anglès)
* 1 2 3 4 FishBase (anglès)
* ↑ Huber, J.H., 1996. Killi-Data 1996. Updated checklist of taxonomic names, collecting localities and bibliographic references of oviparous Cyprinodont fishes (Atherinomorpha, Pisces). Société Française d'Ichtyologie, Muséum National d'Histoire Naturelle, París. 399 p.
* ↑ Hugg, D.O., 1996. MAPFISH georeferenced mapping database. Freshwater and estuarine fishes of North America. Life Science Software. Dennis O. i Steven Hugg, 1278 Turkey Point Road, Edgewater (Maryland), Estats Units.
* ↑ Baensch, H.A. i R. Riehl, 1995. Aquarien Atlas. Band 4. Mergus Verlag GmbH, Verlag für Natur- und Heimtierkunde, Melle, Alemanya. 864 p.
* ↑ Jelks, H.L., S.J. Walsh, N.M. Burkhead, S. Contreras-Balderas, E. Díaz-Pardo, D.A. Hendrickson, J. Lyons, N.E. Mandrak, F. McCormick, J.S. Nelson, Steven P. Platania, Brady A. Porter, C.B. Renaud, J.J. Schmitter-Soto, E.B. Taylor i M.L. Warren, Jr., 2008. Conservation status of imperiled North American freshwater and diadromous fishes. Fisheries 33(8): 372-407.
* ↑ Page, L. M.; Burr, B. M. A field guide to freshwater fishes: North America north of Mexico (en anglès). Houghton Mifflin Company, 1991. ISBN 0-395-35307-6.

## Enllaços externs

* BioLib (anglès)
# Crenichthys baileyi albivallis

Crenichthys baileyi albivallis és una subespècie de peix pertanyent a la família dels goodèids. Pot arribar a fer 5 cm de llargària màxima. És un peix d'aigua dolça, bentopelàgic, no migratori i de clima subtropical (20 °C-25 °C). Es troba a Nord-amèrica: Nevada (els Estats Units). És inofensiu per als humans.

## Referències

* ↑ Hubbs C. L., 1932. Studies of the fishes of the order Cyprinodontes. XII. A new genus related to Empetrichthys. Occas. Pap. Mus. Zool. Univ. Mich. Núm. 252. 1-5.
* ↑ uBio (anglès)
* ↑ The Taxonomicon (anglès)
* 1 2 3 4 FishBase (anglès)
* ↑ Huber, J.H., 1996. Killi-Data 1996. Updated checklist of taxonomic names, collecting localities and bibliographic references of oviparous Cyprinodont fishes (Atherinomorpha, Pisces). Société Française d'Ichtyologie, Muséum National d'Histoire Naturelle, París. 399 p.
* ↑ Baensch, H.A. i R. Riehl, 1991. Aquarien atlas. Bd. 3. Melle: Mergus, Verlag für Natur- und Heimtierkunde, Alemanya. 1104 p.
* ↑ Jelks, H.L., S.J. Walsh, N.M. Burkhead, S. Contreras-Balderas, E. Díaz-Pardo, D.A. Hendrickson, J. Lyons, N.E. Mandrak, F. McCormick, J.S. Nelson, Steven P. Platania, Brady A. Porter, C.B. Renaud, J.J. Schmitter-Soto, E.B. Taylor i M.L. Warren, Jr., 2008. Conservation status of imperiled North American freshwater and diadromous fishes. Fisheries 33(8): 372-407.

## Enllaços externs

* BioLib (anglès)
# Crenichthys baileyi grandis

Crenichthys baileyi grandis és una subespècie de peix pertanyent a la família dels goodèids. Pot arribar a fer 5 cm de llargària màxima. És un peix d'aigua dolça, bentopelàgic, no migratori i de clima subtropical (26 °C-30 °C). És inofensiu per als humans.

## Referències

* ↑ Hubbs C. L., 1932. Studies of the fishes of the order Cyprinodontes. XII. A new genus related to Empetrichthys. Occas. Pap. Mus. Zool. Univ. Mich. Núm. 252. 1-5.
* ↑ uBio (anglès)
* ↑ The Taxonomicon (anglès)
* 1 2 3 FishBase (anglès)
* ↑ Huber, J.H., 1996. Killi-Data 1996. Updated checklist of taxonomic names, collecting localities and bibliographic references of oviparous Cyprinodont fishes (Atherinomorpha, Pisces). Société Française d'Ichtyologie, Muséum National d'Histoire Naturelle, París. 399 p.
# Conca de Kane

La conca de Kane (en anglès Kane Basin) és un cos d'aigua que s'estén entre Groenlàndia i l'illa més septentrional del Canadà, Ellesmere. És el segon dels trams de l'estret de Nares i uneix l'estret de Smith, al sud, amb el canal de Kennedy, al nord. L'enorme glacera de Humboldt hi desemboca.
Té una llargada, en direcció SE-NO d'uns 180 km, una amplada màxima de 130 km i una de mínima de 35 km.

## Història

El seu nom és en record de l'estatunidenc Elisha Kent Kane, que el 1854 hi passà amb el seu vaixell Advance en la recerca de l'expedició perduda de Franklin. Kane l'havia anomenat "Peabody Bay", en record del filantrop George Peabody, el gran mecenes de la seva expedició.

## Bibliografia

* Cold Regions Research and Engineering Laboratory (U.S.). Radar Imagery of Arctic Pack Ice Kane Basin to North Pole. Hanover, N.H.: The Division, 1968.
* Hobbs, William Herbert. Discovery and Exploration Within the Area to the West of the Kane Basin. 1939.
* Kravitz, Joseph. Sediments and Sediment Processes in Kane Basin, a High Arctic Glacial Marine Basin. [Boulder, Colo.?]: University of Colorado, Institute of Arctic and Alpine Research, 1982.
* Marentette, Kris Allen. Late Quaternary Paleoceanography in Kane Basin, Canada and Greenland. Ottawa: National Library of Canada, 1989. ISBN 0-315-43760-X

## Referències

* ↑ «KANE, ELISHA KENT» (en angles, francès). Dictionary of Canadian Biography Online. University of Toronto. [Consulta: 26 desembre 2011].
# Conca de Mahajanga

La conca de la ciutat de Mahajanga situada al nord-oest de Madagascar, ha proporcionat alguns del fòssils de vertebrats més significatius i més ben conservats de Gondwana.
La sedimentologia dels seus estrats i les seves relacions estratigràfiques han estat el centre d'investigacions geològiques des de l'any 1993. Des d'aquell any, les expedicions dirigides per la Universitat Stony Brook, el, Macalester College, i la Universitat d'Antananarivo han descobert una rica mostra de més de sis mil espècimens i observacions incloent fòssils de dinosaures no aviars, cocodrils i tortugues de finals del Cretaci.

## Referències

* ↑ Raymond R. Rogers, Joseph H. Hartman,1 and David W. Krause Stratigraphic Analysis of Upper Cretaceous Rocks in the Mahajanga Basin, Northwestern Madagascar: Implications for Ancient and Modern Faunas Geology Department, Macalester College, 1600 Grand Avenue, St. Paul, Minnesota 55105, U.S.A.
* ↑ Brown, Anne, "Mapping the Mahajanga Basin: Using GIS to Explore Spatial Relationships in Madagascar's Geology and Paleontology" (2010). Geography Honors Projects. Paper 28. http://digitalcommons.macalester.edu/geography_honors/28
# Iguidi

Iguidi (àrab إيڭيدي) és una comuna rural de la província de Taroudant de la regió de Souss-Massa. Segons el cens de 2014 tenia una població total de 9.100 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].